open-index/open-wikipedia-markdown huggingface dataset:
North Sand Bluff-vuurtoring

Die **North Sand Bluff-vuurtoring** is 'n ten volle outomatiese vuurtoring geleë in Port Edward, aan die Natalse Suidkus net noord van die Mtamvunarivier. Die oorspronklike aluminium-tralietoring is in 1968 in gebruik geneem en in 1999 vervang met 'n betontoring. 

Dit is 'n 22&nbsp;m (72 voet) hoë, ronde toring, met 'n fokale vlak van 38&nbsp;m (125 voet). Dit lewer twee wit flitse, 3 sekondes uitmekaar, elke 10 sekondes.  

## Sien ook 
* Vuurtorings van Suid-Afrika

## Verwysings
Groenmamba

Die **Groenmamba** (*Dendroaspis angusticeps*) is 'n slang wat in die kusstreke van Suider-Oos-Afrika voorkom. Die slang leef in bome en word dikwels vir 'n boomslang aangesien. In Suid-Afrika kom hulle veral in KwaZulu-Natal voor.

## Voorkoms 
Die jong slange is blougroen en volwasse slange is heldergroen met 'n ligter pens. Die slang word 1,8–2,5&nbsp;m lank. Hierdie mamba is kleiner, skuwer en minder aggressief as die swartmamba. 

Die kleur van die volwasse slang wissel van heldergroen tot geelgroen, terwyl jong diere blouerig-groen is. Sy gif is nie heeltemal so gevaarlik soos dié van die swartmamba nie en hy is minder geneig om aan te val. Groenmambas is feitlik uitsluitend boomlewend en word selde buite dig beboste, klam gebiede aangetref. Sy prooi bestaan uit voëls, klein boomlewende diere en eiers.

Die wyfie lê haar eiers in hol boomstamme of op die grond tussen blare en gras. In Wes-Afrika word 2 ander mambaspesies aangetref, naamlik Jameson se mamba (*Dendroaspis jamesonii*) en die westelike groenmamba (*Dendroaspis viridis*). Eersgenoemde is olyfgroen of swarterig en laasgenoemde groen-en-geel gespikkel. Albei is boomlewend en kom hoofsaaklik in woude voor. 

## Gif 
duimnael|links|280px|Groenmamba in aanhouding
Die gif is senuvergiftend. Die slagoffer moet onmiddellik behandel word anders sterf hy weens verlamming en versmoring. 'n Teengif is beskikbaar.

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Mosambiekse spoegkobra

Die **Mosambiekse spoegkobra** (*Naja mossambica*) is 'n giftige kobraslang tuis in Afrika. Dit word algemeen aangetref in Angola, Botswana, Mosambiek, Namibië, Suid-Afrika, Tanzanië, Zambië en Zimbabwe. In Suid-Afrika kom dit
in Mpumalanga, Noordwes, Gauteng, Limpopo en KwaZulu-Natal voor.

## Taksonomie
Die Duitse natuurkundige Wilhelm Peters het die spesie in 1854 beskryf.

## Voorkoms 
Die slang se kleur is ligbruin of liggrys. Elke skub is donker omlyn. Die buik is pienk of geel met donker kruisstroke en daar is kolle op die keel. Die slang word 1 - 1,5&nbsp;m lank. 

## Gif 
Die slang se gif is sitotoksies, m.a.w. weefselvernietigend, en is nie lewensgevaarlik nie. Onmiddellike behandeling is nodig anders vind weefselverlies plaas wat veloorplantings kan noodsaak. Die Mosambiekse spoegkobra kan sy gif tot 2 meter ver en baie akkuraat spoeg. Die gif moet dadelik uit die oë gewas word. 'n Teengif is beskikbaar.

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Eksterne skakels
Swartmamba

Die **Swartmamba** (*Dendroaspis polylepis*) is 'n uiters giftige slang wat inheems is aan dele van Afrika suid van die Sahara.

## Voorkoms 
Die slang is olyfgroen of grys met 'n liggroen pens met donker kolle. Jong slange is ligter van kleur as volwasse slange. Die slang maak sy kop bak wanneer dit bedreig word. Die slang word 2,5 - 4,5&nbsp;m lank. Anders as wat sy naam aandui, is die swartmamba nooit heeltemal swart nie: sy kleur wissel van olyfgroen tot donkerbruin aan die bokant en gryserig op die pens. Sy bek is egter altyd pikswart binne-in.

Hierdie mamba is een van die grootste giftige stange van Afrika en ook die mees gevreesde. Hy word gemiddeld sowat 3&nbsp;m lank, maar slange van tot 4,3 m is al teëgekom. Sy byt is feitlik altyd dodelik as dit nie onmiddellik behandel word nie. 'n Volwasse swartmamba het 'n minimumkapasiteit van 20 druppels gif per giftand, waarvan 2 druppels reeds 'n dodelike dosis vir die mens is.

## Gedrag 
Sy veglustigheid en aggressiwiteit word dikwels oordryf, maar as hy gekonfronteer word, val hy gewoonlik aan, veral tydens paartyd. Hy kan byna die helfte van sy voorlyf oplig en pik blitsvinnig. Aanvalle word dikwels deur 'n gesis voorafgegaan. In Suid-Afrika word die swartmamba hoofsaaklik in die laeveldgebiede van Mpumalanga, bosveld van Limpopo en Gauteng en in KwaZulu-Natal aangetref en leef hy in verlate erdvarkgate, termiethope en tussen die klippe op koppies.

Sy verblyfplek is min of meer permanent. Hy is baie rats en is ewe tuis op die grond as in bome. Die prooi bestaan hoofsaaklik uit voëls en klein soogdiere soos knaagdiere en dassies. Hy vreet ook ander slange, soos kobra's en pofadders.

## Voortplanting 
Tussen 12 en 14 eiers word in die somer gelê. Die kleintjies is sowat 50&nbsp;cm lank wanneer hulle uitbroei en kan reeds 'n klein prooi vang wanneer hulle slegs enkele ure oud is.

## Gif 
Die gif is senuvergiftigend. Die slang pik 'n paar keer na mekaar en die gif werk vinnig. Onmiddellike behandeling is nodig anders sterf die slagoffer weens verlamming en versmoring. 'n Teengif is beskikbaar.

## Algemeen 
Die **swartmamba** is een van die dodelikste slange in die wêreld en is die langste giftige slang in Afrika. Indien 'n swartmamba teëgekom word moet daar stadig en versigtig agteruit beweeg word. Skielike beweging sal die slang vinnig en baie kere laat pik. Die slang kan teen 'n spoed van 20&nbsp;km/h voortbeweeg.

## Sien ook 
* Alfabetiese lys van slange

## Bron 
* Wêreldspektrum, 1982, , volume 18, bl. 27

* Die Suid-Afrikaanse Gids- feite en wenke. Isabel Uys. 2009
Swartspoegkobra

Die **Swartspoegkobra** (*Naja nigricollis woodi*) is 'n slang wat voorkom in die Weskus en die Karoo. 

## Voorkoms 
Die onvolwasse slang is grys met 'n swart kop en die volwasse slang is swart. Die slang maak sy kop bak wanneer hy bedreig word. Die slang word 1.2 - 2&nbsp;m lank.

## Gif 
Die gif is sitotoksies d.w.s. weefselvernietigend en ernstige weefselskade kan voorkom. 'n Teengif is beskikbaar.

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Arbeider en Kolchoswerkster

200px
**Arbeider en Kolchoswerkster**

**Al-Russiese Uitstallingsentrum Moskou, Russiese Federasie**

----
**Materiaal**  
Vlekvrye staal

----

**Hoogte**
24,5 meter

----

----
**Beeldhoueres**
Vera Moechina (1889–1953)

----

**Stylperiode**
Sosialistiese realisme / Art Deco

***Arbeider en Kolchoswerkster*** (Russies: Рабо́чий и колхо́зница, *Rabotsji i kolchoznitsa*) is 'n Sowjet-Russiese standbeeld van monumentele afmetings wat met sy simboliek - 'n manlike en 'n vroulike figuur wat 'n hamer en 'n sekel (☭) omhoog hou en sodoende die hamer-en-sekel-simbool vorm - die ideale van die Sowjet-tydperk versinnebeeld.

Die monument van vlekvrye staal met 'n hoogte van 24,5 m is deur die bekende Sowjet-Russiese beeldhoueres Vera Moechina (1889–1953) ter geleentheid van die *Exposition Internationale des Arts et Techniques dans la Vie Moderne* ("Internasionale Uitstalling van Kuns en Tegnologie in die moderne lewe") geskep wat in 1937 in die Franse hoofstad Parys gehou is. Die standbeeld is later na Moskou geneem.

Kunshistories gesien is *Arbeider en Kolchoswerkster* 'n kunswerk wat sowel by die Sosialistiese realisme asook die Art Deco-stylperiode gereken.

## Eksterne skakels
Voëleiland, Algoabaai

**Voëleiland** is 'n eiland in Algoabaai.

## Ligging 
Die argipel rondom Voëleiland (plaaslik altyd bekend as **Bird Island**) by 33º 50'  26″ suid en 26º 17' 10″ oos lê aan die oostelike kant van Algoabaai, 65&nbsp;km oos van Port Elizabeth, 'n 8&nbsp;km van Woody Cape in die distrik van Alexandria en 'n 40&nbsp;km oos van die St. Croix-eilandgroep. Die eilande is deel van die Addo-Olifant Nasionale Park.

## Argipel 
Saam met Bird Island is daar die eilandjies Seal en Stag en die rotspunte West Rock, Black Rock, North Patch, East Reef en Doddington. Bird Island is die grootste van al die eilandjies in Algoabaai. Dit is 1,9&nbsp;ha groot en sy hoogste punt is maar 9&nbsp;m bo seevlak. Seal lê 360&nbsp;m verder noord en het 'n oppervlakte van  net meer as 'n ½ha. Stag is slegs 'n tiende hektaar groot en lê 320&nbsp;m noordwes van Bird Island.

## Flora en Fauna 
Die plantegroei op al die eilandjies is uiters karig. Bird Island is slegs een van die ses broeiplekke in die wêreld  van die witmalgas (*Morus capensis*). Die 200 000 malgasse is die grootste bevolking van hul soort in die wêreld. Daar is meer as 5 000 van die bedreigde Afrika-pikkewyne.  Ook tref 'n mens op die eilandjies aan die swartrugmeeu (*Larus dominicanus*), swarttobie (*Haematopus moquini*), grysborssterretjie (*Sterna vittata*) en die Kaapse pelsrob (*Arctocephalus pusillus*). In die see rondom die eilande is baie haaie.

## Kindermolestering 
In Augustus 2018 het die boek "Die seuns van Bird Island" verskyn waarin  beweer word dat vooraanstaande Suid-Afrikaners op hierdie eiland by 'n pedofiliesaak betrokke was.

## Strandings 
In 1755 het die Doddington (skip) en in 1871 die *Western Hope* op Bird Island vergaan. Nou staan daar die Voëleiland-vuurtoring. Die laaste permanente vuurtoringwagter het die eiland in 1968 verlaat.

## Sien ook 
* Lys van eilande van Suid-Afrika

## Bibliografie 
* Crawford, Robert: Plight of the sea-bird. In: Conserva. Departement van  Omgewingsake. Deel 2, nr. 4, Oktober 1987. ISSN 0258-3313
* Standard Encyclopaedia of Southern Africa, deel 1. Kaapstad: Nasou, 1970.
* www.sa-venues.com
Voëleiland-vuurtoring

Die **Voëleiland-vuurtoring** is 'n 26&nbsp;m (85 voet) hoë kliptoring geleë op Voëleiland, Algoabaai, 62&nbsp;km oos van Port Elizabeth, en is in 1852 in gebruik geneem. Die bokant is rond en die onderkant vierkantig. Die bewaarder se huis is aan die basis van die toring. Die vuurtoring is rooi geverf met 'n wit horisontale baan aan die bokant en 'n groot wit kruis aan die voorkant.

Vuurtoringwagters is in Julie 1968 aan die Voëleiland-vuurtoring onttrek en die eiland word net elke ses weke besoek.

## Sien ook 
* Vuurtorings van Suid-Afrika

## Verwysings
Voëleiland

**Voëleiland** kan na enige van die volgende eilande verwys:

* Voëleiland, Algoabaai in Algoabaai, 62km oos van Port Elizabeth, Suid-Afrika.
* Voëleiland, Lambertsbaai by Lambertsbaai in die Wes-Kaap, Suid-Afrika.
Rinkhals

Die **rinkhals** (*Hemachatus haemachatus*) is 'n slang wat voorkom in die Wes-Kaap, Oos-Kaap, Gauteng, Mpumalanga, Vrystaat, Noordwes, KwaZulu-Natal en die weste van Eswatini.

Die rinkhals is 'n baie giftige slang wat sy gif by voorkeur na die vyand se oë spoeg, wat permanente blindheid tot gevolg kan hê. Die rinkhals behoort tot die kobrafamilie (*Elapidae*) en is endemies in Suider-Afrika. Aangesien die rinkhals (*Hemachatus haemachatus*) hom net soos egte kobras (genus *Naja*) kan oprig en sy nek "bak" kan maak, word hy dikwels met die slange verwar.

Rinkhalse het egter gekielde skubbe, terwyl die skubbe van kobras glad is. Sy vernaamste uiterlike kenmerk is die een of meer wit dwarsbande aan die onderkant van die nek, wat duidelik sigbaar is as hy hom oprig. Die kleur van rinkhalse wissel van streek tot streek. Sommige is egalig bruin tot swart, terwyl ander ook ligte of donker kolle en dwarsbande het. Die gemiddelde lengte is sowat 1&nbsp;m, maar slange van net langer as 1,5&nbsp;m is al aangetref.

Die rinkhals het net een paar giftande in die bokaak, sonder enige ander tande. Die giftande is egter die beste aangepas van alle kobraägtiges (familie *Elapidae*), aangesien die gif uitgespoeg kan word. Die gifkanaal maak 'n reghoekige draai, sodat die gif eers vorentoe en dan na bo uitgestoot word. Dit word altyd na die oë van die vyand gemik en het 'n trefafstand van bykans 2,5&nbsp;m.

Die gif verblind die vyand onmiddellik en kan permanente blindheid veroorsaak as dit nie dadelik uitgewas word nie. Wanneer 'n rinkhals bedreig voel en nie kan ontsnap nie, neem hy dikwels 'n skyndoodhouding aan en laat dan soms toe dat hy aangeraak en selfs opgetel word. In teenstelling met kobras is rinkhalse lewendbarend (vivipaar) en 20 tot 30 kleintjies word gewoonlik laat in die somer gebore.

Hulle is feitlik onmiddellik selfstandig en hul gifkliere is reeds ten volle ontwikkel. Met uitsondering van 'n geïsoleerde bevolking in die distrik Inyanga van Zimbabwe is rinkhalse endemies in Suid-Afrika suid van 25° suiderbreedte en veral volop op die Hoëveld.

## Voorkoms 
Die slang se kleure wissel van olyf tot donkerbruin met twee of drie kruisstroke oor die keel. Die slang word 1–1,5&nbsp;m lank.

## Gif 
Die gif is neurotoksies (senuvergiftend). Dit beteken dat die gif die vyand se senuweestelsel aantas. Neurotoksiese gif laat jou slaperig en deurmekaar voel. Dit onderdruk ook asemhaling, weens verlamming van die diafragmaspiere. Die slang kan gif tot 2,4&nbsp;m ver spoeg en maak 'n sisgeluid wanneer hy spoeg. 'n Teengif is beskikbaar.

## Sien ook 
* Alfabetiese lys van slange

## Bronne 
* Die Suid-Afrikaanse Gids- feite en wenke. Isabel Uys. 2009 
* Wêreldspektrum, 1982, , volume 24, bl. 24

## Verwysings
Convair B-36 Peacemaker

Die **Convair B-36 Peacemaker** was 'n strategiese bomwerper wat deur Convair vervaardig en tussen 1949 en 1959 uitsluitlik deur die Amerikaanse Lugmag (*United States Air Force, USAF*) gebruik is.

Die B-36 was die grootste massavervaardigde suierenjinvliegtuig en het met 70,1 meter die breedste vlerkspan van enige vegvliegtuig gehad wat ooit gebou is, alhoewel enkele groter militêre vragvliegtuie vervaardig is. Die B-36 was die eerste bomwerper wat in staat was om enige kernwapen uit die Amerikaanse arsenaal regstreeks vanuit sy vier bomruimtes af te werp sonder dat wysigings aan die vliegtuig aangebring moes word. Met 'n maksimum reikafstand van 9&nbsp;700 kilometer en 'n maksimumbomvrag van 33&nbsp;000 kilogram was die B-36 die eerste bemande interkontinentale bomwerper ter wêreld. 

Die ontwikkeling van die B-36 het in die vroeë 1940's begin nadat die militêre gebeure in Europa vrese oor 'n Duitse inval in die Verenigde Koninkryk laat ontstaan het. Ná 'n moontlike Duitse besetting van die VSA se belangrikste bondgenoot sou hierdie bomwerpers in staat wees om teikens in Europa vanuit die Amerikaanse vasteland te bereik, met tussenlandings in die Amerikaans-besette Ysland.

Vanaf Februarie 1956 is B-36-bomwerpers geleidelik deur B-52s vervang. Die laaste vliegtuig is in Februarie 1959 uit bedryf gestel.

## Verwysings 
## Eksterne skakels 
* *youtube.com: Convair B-36*
Sentour (sterrebeeld)

:*Vir die wesens in die Griekse mitologie sien Sentour.*

Die **Sentour** of **Perdmens** (Latyn: *Centaurus*) is ’n helder sterrebeeld wat sigbaar is in die Suidelike Halfrond. Dit is een van die grootste sterrebeelde en een van die 48 wat deur die 2de-eeuse sterrekundige Claudius Ptolemeus genoem is. Dit is steeds een van die 88 moderne konstellasies. In die Griekse mitologie was sentoure wesens wat half man, half perd was.

## Sterre 
Sentour bevat die Alpha Centauri-stelsel, ’n driester-stelsel wat uit ’n dubbelster en ’n heelwat dowwer rooi dwerg, Proxima Centauri, bestaan. Proxima is die naaste bekende ster aan die Son.

Die vierde helderste ster in die sterrebeeld is Beta Centauri, of Hadar.

Hoewel Omega Centauri (NGC&nbsp;5139) die konstellasie se "omega"-ster genoem word, is dit inderwaarheid ’n bolvormige sterreswerm wat geleë is op ’n afstand van 17&nbsp;000 ligjare, met ’n deursnee van 150 ligjare. Dit is die grootste en helderste bolvormige sterreswerm in die Melkweg; dit is tien keer so groot as die tweede grootste een. Dit bevat verskeie miljoene sterre, waarvan die meeste geel dwerge is, maar daar is ook rooi reuse en B-tipe blou-wit sterre; die sterre het ’n gemiddelde ouderdom van 12&nbsp;miljard jaar.

Een van die naaste aktiewe sterrestelsels aan die Aarde is Centaurus&nbsp;A: op 11&nbsp;miljoen ligjare. Dit het ’n supermassiewe swartkolk in sy kern.

## Eksterne skakels 
* The Deep Photographic Guide to the Constellations: Centaurus
* Starry Night Photography: Centaurus

* 15px Hierdie artikel is vertaal uit die Engelse Wikipedia
Sonmassa

**Sonmassa** (M&#x2609;) is ’n standaard-massaeenheid in sterrekunde wat gebruik word om die massa van ander sterre, sterreswerms, newelvlekke en sterrestelsels aan te dui. Dit is gelyk aan die massa van die son, sowat twee noniljoen kilogram.

’n Noniljoen kilogram:

:= 

Dit is sowat 332&nbsp;950 keer die massa van die Aarde () of 1&nbsp;048 keer die massa van Jupiter ().

## Verwysings
Gravitasielens

duimnael|Modellering van ’n gravitasielens-effek wat veroorsaak word deur 'n sterrestelsel wat agter ’n swart gat verbybeweeg
’n **Gravitasielens** is ’n baie sterk swaartekragveld, soos dié van ’n sterrestelsel, sterrestelselswerm of swart gat, wat lig komende van ’n afgeleë onderwerp daaragter, na die waarnemer inbuig om effektief ’n wanbeeld van die verste objek te lewer. Dit word die duidelikste waargeneem wanneer die agterste objek, swaartekragveld en waarnemer hulle in min of meer ’n reguit lyn bevind.

Die mate van ligbuiging word onder meer deur Albert Einstein se algemene relatiwiteitsteorie voorspel. Alhoewel Orest Khvolson (in 1924) en František Link (in 1936) voorgehou word as die eerstes om die effek in gedrukte vorm te bespreek, word dit meer algemeen met Einstein verbind, wie se invloedryke artikel oor die onderwerp in 1936 verskyn het. Fritz Zwicky het in 1937 voorgestel dat die effek sterrestelselswerms in staat sou stel om as gravitasielense op te tree, maar dít kon eers in 1979 deur waarneming van die Tweelingkwasar SBS 0957+561 bevestig word.

## Verwysings
Visse (sterrebeeld)

:*Vir ’n artikel oor die sterreteken Visse, sien Visse (sterreteken).*

Die **Visse** (Latyn: *Pisces*) is ’n sterrebeeld van die Diereriem. Die simbool daarvan is 10px (). Dit is tussen die Waterdraer in die weste en die Bul in die ooste geleë. Die sonnebaan en die hemelewenaar kruis mekaar in dié sterrebeeld en die Maagd.

## Eienskappe en ruimtevoorwerpe 
Die lentenagewening kom tans in die sterrebeeld voor, maar skuif vanweë die presessie van die Aarde se as geleidelik in die rigting van die Waterdraer.

### Sterre 
Van Maanen se Ster is in die Visse geleë. Dit het ’n magnitude van 12,36 en is 14,1 ligjare van die Aarde af. Dit is ’n wit dwergster en die derde naaste van dié soort sterre aan die Son.

### Diepruimtevoorwerpe 
Messier 74 is ’n tipe Sc-sterrestelsel in die Visse met ’n los struktuur, op ’n afstand van 30&nbsp;miljoen ligjare (rooiverskuiwing 0,0022). Dit het baie jong sterreswerms en newels, en baie sterre is hier aan die vorm. Dit is in 1780 deur Pierre Méchain, ’n Franse sterrekundige, ontdek. ’n Tipe&nbsp;II-P-supernova is in Junie 2003 ontdek in die buitenste deel van M74; die ster wat die supernova veroorsaak het, is later geïdentifiseer as ’n rooi superreus met ’n massa van .

CL 0024+1654 is ’n massiewe sterrestelselswerm wat die lig van die sterrestelsel daaragter buig deur middel van ’n gravitasielens en so boogvormige beelde van die agterste stelsel skep. Die swerm bestaan hoofsaaklik uit geel elliptiese en spiraalsterrestelsels sowat 3,6&nbsp;miljard ligjare van die Aarde af (rooiverskuiwing 0,4), terwyl die agterste sterrestelsel byna twee keer so ver weg is: sowat 5,7&nbsp;miljard ligjare (rooiverskuiwing 1,67).
* **Piscis Boreus** (die Noordvis): σ - 68 – 65 – 67 - ψ1 - ψ2 - ψ3 - χ - φ - υ　- 91 - τ - 82 – 78 Psc.
* **Linum Boreum** (die Noordkoord): χ -　ρ,94 – VX(97) - η - π - ο - α Psc.
* **Linum Austrinum** (die Suidkoord): α - ξ -　ν - μ - ζ - ε - δ - 41 – 35 - ω Psc.
* **Piscis Austrinus** (die Suidvis): ω - ι -　θ - 7 - β - 5 - κ,9 - λ - TX(19) Psc.

## Verwysings 
## Eksterne skakels 
* The Deep Photographic Guide to the Constellations: Pisces
* Star Tales – Pisces

* 15px Hierdie artikel is vertaal uit die Engelse Wikipedia
Sinaloa

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Sinaloa*("Vrye en onafhanklike staat van Sinaloa")
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Culiacán Rosales
|-
| style="white-space: nowrap;" | **Grootste stad**
| style="white-space: nowrap;" | Culiacán Rosales
|-
| style="white-space: nowrap;" | **Munisipaliteite**
| style="white-space: nowrap;" | 18
|-
| style="white-space: nowrap;" | **Oppervlakte**
| style="white-space: nowrap;" | 57&nbsp;377 km² (18de)
|-
| style="white-space: nowrap;" | **Hoogste punt**
| style="white-space: nowrap;" | Picacho Los Frailes (2&nbsp;520 m)
|-
| style="white-space: nowrap;" | **Bevolking** (2010)&nbsp; - Totaal &nbsp; - Digtheid
| style="white-space: nowrap;" | 2&nbsp;767&nbsp;761 (15de)48 inw./km² (18de)
|-
| style="white-space: nowrap;" | **Demoniem**
| style="white-space: nowrap;" | Sinaloense
|-
| style="white-space: nowrap;" | **Goewerneur**
| style="white-space: nowrap;" | Quirino Ordaz Coppel (PRI)
|-
| style="white-space: nowrap;" | **Senators**
| style="white-space: nowrap;" | Imelda Castro (Morena)Rubén Rocha Moya (Morena)Mario Zamora Gastélum (PRI)
|-
| style="white-space: nowrap;" | **Stigting**
| style="white-space: nowrap;" | 14 Oktober 1830 (20ste)
|-
| style="white-space: nowrap;" | **MOI** (2010)
| style="white-space: nowrap;" | 0,842 –  (8ste)
|-
| style="white-space: nowrap;" | **BBP (KKP)** (2010)&nbsp; - Totaal&nbsp; - Per capita
| style="white-space: nowrap;" | 13&nbsp;749&nbsp;376,25 VSA-$4&nbsp;968 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | MST (UTC−7)MDT (UTC−6)
|-
| style="white-space: nowrap;" | **Poskode**
| style="white-space: nowrap;" | 80-82
|-
| style="white-space: nowrap;" | **ISO 3166-2**
| style="white-space: nowrap;" | MX-SIN
|-
| style="white-space: nowrap;" | **Amptelike webwerf**
| style="white-space: nowrap;" | sinaloa.gob.mx
|}

**Sinaloa** (uitgespreek [sinaˈloa]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.

* Hoofstad (en grootste stad): Culiacán Rosales
* Oppervlakte: 57&nbsp;377 km²
* Bevolking: 2&nbsp;767&nbsp;761 (2010 sensus)

## Verwysings 
## Eksterne skakels 
*  Amptelike webwerf
Kaap St. Lucia-vuurtoring

Die **Kaap St. Lucia-vuurtoring** is aanvanklik in 1892 suid van Umkomaas opgerig. Dit is in 1915 geskuif na sy huidige posisie: 20&nbsp;km suid van St. Lucia op 'n bebosde sandduin. Die vuurtoring is onbeman en aktief.

## Bron 
* Die Suid-Afrikaanse Gids- feite en wenke. Isabel Uys. 2009
Kaap Infanta-vuurtoring

Die **Kaap Infanta-vuurtoring** is geleë in die De Hoop-natuurreservaat en is 'n 15&nbsp;m (49 voet) hoë aluminium-tralietoring met 'n fokale vlak van 53&nbsp;m (174 voet). Die traliewerk is wit geverf en die lantern is rooi. Die toring is in 1979 in gebruik geneem en is steeds aktief.

## Sien ook 
* Vuurtorings van Suid-Afrika
* De Hoop-natuurreservaat

## Verwysings
Visse (dubbelsinnig)

Die term **Visse** kan verwys na:
* Visse – gewerwelde diere met kiewe wat in die water bly. 
* Visse (sterrebeeld) – ’n sterrebeeld van die Diereriem.
* Visse (sterreteken) – die astrologiese teken van mense wat tussen ongeveer 20 Februarie en 20 Maart gebore is.
* Visse (Denemarke) – ’n dorp in Denemarke.
Karee

Die **karee** (*Searsia lancea*) is 'n digte koelteboom met 'n neerhangende kroon en olyfgroen blare. Die boom is wydverspreid in Suider-Afrika. Dit groei in oop boswêreld, langs riviere, strome en dikwels op termiethope. Die boom se FSA-nommer is 386. Dit is ook inheems in Botswana, Lesotho, Mianmar, Namibië, Zambië en Zimbabwe.

## Beskrywing 
Dit is 'n immergroen, rypgeharde en droogtebestande boom, wat 'n hoogte van tot 8 meter kan bereik met 'n kroonwydte van 5 meter. Dit het 'n grasieuse, hangende vorm en donker, swartbruin, gegroefde bas wat goed kontrasteer met sy lang, dunnerige, haarlose, donker-groen en drieledige blare met gladde rande. Van Julie tot September dra dit klein geel blomme, wat op die vroulike bome gevolg word deur trosse klein, geel-groen platterige vrugte, wat baie gewild is by voëls.

## Verbouing 
Die boom is 'n goeie koelteboom vir tuine, parke en sypaadjies en is een van die mees algemene bome op die hoëveld en in die bosveld in Suid-Afrika, maar nie in die laeveld nie. Dit is beste aangepas vir areas ryk in kalk in die Karoo en Namibië. Dit benodig baie son en matige water. In vroeëre tye is die vrugte gestamp, water bygevoeg en toegelaat om te gis, vir die bereiding van 'n klaarblyklik verfrissende bier.

## Benamings 
Die naam *Rhus* is afgelei van die Griekse woord vir "rooi", 'n verwysing na die treffende herfskleure van sommige spesies, terwyl *lancea* verwys na die lansetvormige blare. Karee is afgelei van Karoo. Dit staan ook bekend *Karree* in Engels, *inHlokoshiyne* in Zoeloe, *umHlakotshane* in Xhosa en *Mokalaabata* in Noord-Sotho.

## Galery 

Lêer:Rhus lancea01.jpg|bas
Lêer:Rhus lancea00.jpg|hout
Searsia lancea02.jpg|stamdeursnit
Searsia lancea 1DS-II 7635.jpg|blomknoppe en blomme
Searsia lancea 1DS-II 1-9967.jpg|groen vrugte
Searsia lancea 54248373.jpg|eksemplaar naby Kimberley

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Die Suid-Afrikaanse Gids – feite en wenke. Isabel Uys. 2009 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi
Hemelewenaar

regs|duimnael|280px|Die hoek tussen die hemelewenaar en die sonnebaan is sowat 23,4°.
Die **hemelewenaar** is ’n groot sirkel aan die denkbeeldige hemelruim, op dieselfde vlak as die aarde se ewenaar. Dit is dus ’n verlenging van die ewenaar in die ruimte en verdeel die hemelruim in ’n noordelike en suidelike halfrond. Die hoek tussen die hemelewenaar en die sonnebaan is sowat 23,4°.
Paleis Soestdijk

duimnael|Vooraansig van die paleis.

**Paleis Soestdijk** is 'n paleis in die Baarnse gedeelte van Soestdijk in Nederland. Dit lê tussen die plekke Soest en Baarn in. Vanaf 1937 was dit die woonplek van prinses en later koningin Juliana van die Nederlande en prins Bernhard. Sedert 1971 is die eiendom van die Staat der Nederlanden.

## Eksterne skakels 
*  Paleis Soestdijk (amptelike webtuiste)
Bas

[duimnael|200px|Die bas van 'n [radiataden]]

**Bas** is die buitenste omhulsel van die takke en stamme van houtagtige plante soos bome. Die doel van die bas is om die plant teen aanslae van buite te beskerm. Die bas van verskillende plante kan dramaties verskil: dit kan in 'n verskeidenheid van kleure voorkom, en die tekstuur kan wissel van grof tot glad.

## Kurk 
Een van die gebruike van bas is die vervaardiging van kurk. Kurk is afkomstig van die kurkboom (*Quercus suber*) wat in die Mediterreense gebied groei en oorspronklik van Portugal afkomstig is. Kurk is elasties en 'n uitstekende termiese en akoestiese isoleerder wat byna ondeurdringbaar is, en ook teen temperatuurskommelings bestand is.

Lêer:Vachellia erioloba01.jpg|Bas van die kameeldoring
Lêer:Olinia emarginata00.jpg|Die berghardepeer se bas.
Lêer:Ekebergia capensis stem.jpg|Essenhout
Lêer:Combretum imberbe00.jpg|Hardekool
Lêer:Rhus lancea01.jpg|Karee
Lêer:Kigelia africana Bark.jpg|Worsboom
Arbre gravé - 141.jpg

## Verwysings 
## Eksterne skakels 
* 
*
Jeremy Renner

**Jeremy Renner** (gebore te Modesto, Kalifornië, op 7 Januarie 1971) is 'n Amerikaanse akteur.

## Filmografie 
* 1995 ''National Lampoon's Senior Trip* - Dags
* 1996 *Paper Dragons* - Uncredited	
* 2001 *Fish in a Barrel* - Remy
* 2002 *Dahmer* - Jeffrey Dahmer
* 2002 *Monkey Love* - Dil	
* 2003 *S.W.A.T.* - Brian Gamble	
* 2004 *The Heart Is Deceitful Above All Things* - Emerson	
* 2005 *A Little Trip to Heaven* - Fred	
* 2005 *North Country* - Bobby Sharp	
* 2005 *12 and Holding* - Gus Maitland	
* 2005 *Neo Ned* - Ned
* 2005 *Lords of Dogtown* - Jay Adams Manager
* 2006 *Love Comes to the Executioner* - Chick Prigusivac	
* 2007 *The Assassination of Jesse* - James
* 2007 *28 Weeks Later* - Sergeant Doyle	
* 2007 *The Assassination of Jesse James by the Coward Robert Ford* - Saul
* 2009 *Ingenious* - Sam
* 2009 *The Hurt Locker* - Sergeant First Class William James
* 2009 *The Town* - Jem Coughlin
* 2011 *Thor* - Clint Barton/Hawkeye
* 2011 *Mission: Impossible – Ghost Protocol* - William Brandt	
* 2012 *The Avengers* - Clint Barton/Hawkeye
* 2012 *The Bourne Legacy* - Aaron Cross/Kenneth Gidson
* 2012 *Low Life* - Orlando the Magician
* 2013 *Hansel and Gretel: Witch Hunters'' - Hansel

## Eksterne skakels 
*
Josh Duhamel

** Josh Duhamel ** (gebore te Minot, Noord-Dakota, op 14 November 1972) is 'n Amerikaanse akteur.

## Filmografie 
* 2004	*The Picture of Dorian Gray* - Dorian Gray
* 2004	*Win a Date with Tad Hamilton!* - Tad Hamilton	
* 2006	*Turistas* - Alex	
* 2007	*Transformers* - Capt. William Lennox	
* 2009	*Transformers: Revenge of the Fallen* - Maj. William Lennox	
* 2010	*The Romantics* - Tom	
* 2010	*When in Rome* - Nick Beamon	
* 2010	*Ramona and Beezus* - Hobart	
* 2010	*Life as We Know It* - Eric Messer	
* 2011	*Transformers: Dark of the Moon* - Lt. Col. William Lennox	
* 2011	''New Year's Eve* - Sam Ricker
* 2012	*Fire with Fire'' - Jeremy Coleman

## Eksterne skakels 
* 
* 
*
Koraalboom

Die **Koraalboom** (*Erythrina lysistemon*) is 'n bladwisselende boom wat langs die KwaZulu-Natalse kus voorkom, in struikbosse en droë boswêreld, en ook in hoë reënvalgebiede op redelike hoë hoogtes soos op die hoëveld. Die boom is 'n vinnige groeier en is bestand teen droogte. Die stam is gladderig en die kroon yl. Elke blom het 'n groot kroonblaar wat vier kleineres omsluit. Blomtyd is laat winter, van Julie tot Augustus. Dit is een van sowat 100 spesies koraalbome, waarvan minstens 8 in Suider-Afrika voorkom.

## Beskrywing en uitkenning
Die meeste spesies groei net in warm streke, maar 'n aantal kom ook op die Hoëveld voor. Koraalbome is meestal doringagtig, met verdikte stamme en wortelstelsels. Die blomme is koraalrooi en buisvormig, en pienk, roomkleurige en wit blomme kom soms ook voor.

Die bome is bladwisselend en die blare is drieledig saamgestel: twee blare staan regoor mekaar en die derde is aan die punt. Die blaarstele en takke is van dorings voorsien en die boom dra knopperige peule. Wanneer die helderrooi saadjies, wat omtrent so groot soos ertjies is, ryp word, bars die peule oop. Die sade ontkiem maklik en kan geplant word. 

Die kuskoraalboom (*Erythrina caffra*) en die gewone koraalboom (*Erythrina lysistemon*) word dikwels met mekaar verwar. Die kuskoraalboom kom egter net in die suidoostelike kusstreke van Suid-Afrika (Suidoos-Kaap en Natal) voor, terwyl *E. lysistemon* in Oos-Kaap, Natal, Gauteng en in dele van Zimbabwe en Mosambiek aangetref word.

Die kuskoraalboom is 'n veel groter boom as *E. lysistemon*. Terwyl laasgenoemde ŉ hoogte van 9 tot 12 m bereik, word die kuskoraalboom 18 tot 24 m hoog. Albei spesies groei in warm streke waar geen ryp voorkom nie. *E. lysistemon* blom in die winter en hoe droër dit is, hoe mooier en weliger is die blomme. Die kuskoraalboom blom egter in die lente. Albei spesies het eiervormige, toegespitste blare, terwyl buisvormige blomme in digte aarvormige trosse saamgevoeg is.

## Gebruike
Die hout van die boom is sag en lig en word gebruik om vaartuie soos kano's en vlotte mee te maak. In die dae toe ossewaens gebruik is, is briekblokke van die koraalboom se hout gemaak. Daar word druppels vir oorpyn van die blare gemaak en 'n brousel van die wortels vir verstuitings. Dit is bekend dat koraalbome alkaloïed, 'n gifstof wat spierverlamming veroorsaak, bevat. Wanneer spiere wat by die asemhalingsproses betrokke is, deur die gifstof verlam word, kan versmoring intree.

## Galery 

Erythrina lysistemon 04.jpg|'n Koraalboom in blom
Erythrina lysistemon leaves.jpg|Blare
Coral Tree.JPG|Blomme
Erythrina lysistemon flowers 1.jpg|Drie blomme
Erythrina speciosa 01 ies.jpg|Stam met dorings
Erythrina lysistemon bark.jpg
Erythrina lysistemon 01 ies.jpg
Erythrina lysistemon MHNT.BOT.2007.40.52.jpg|Erythrina lysistemon - museumvoorbeeld

## Sien ook 
* Alfabetiese lys van Suid-Afrikaanse bome

## Bronne 
* Wêreldspektrum, 1982,  band
* Die Suid-Afrikaanse Gids- feite en wenke. Isabel Uys. 2009 
* Algemene gids tot BOME. Keith, Paul & Meg Coates Palgrave. 2000. 

## Verwysings
Hertzsprung-Russell-diagram

duimnael|323px|Nog ’n voorbeeld van ’n Hertzsprung-Russell-diagram.
Die **Hertzsprung-Russell-diagram** is ’n grafiese voorstelling wat die verhouding aandui tussen sterre se absolute magnitude of helderheid en hul spektraaltipe of effektiewe temperatuur. Verskeie weergawes van die diagram bestaan. Op die vertikale as word die helderheid aangedui en op die horisontale as die spektraaltipe en/of die oppervlaktemperatuur, soos die B-V-kleurindeks. Die temperatuur neem af van links na regs.

Die diagram is omstreeks 1910 onafhanklik van mekaar deur Ejnar Hertzsprung en Henry Norris Russell ontwerp.

## Sterre op die diagram 
### Die hoofreeks
Sowat 90% van die sterre kom in ’n nou strook van links bo na regs onder voor. Dit is die hoofreeks. Die groot voorkoms van sterre daar is vanweë die feit dat ’n ster sowat 90% van sy lewensduur deurbring in die stabiele fase, wanneer fusie van waterstof tot helium in sy kern plaasvind. Daar is in dié stabiele fase ’n streng verband tussen temperatuur, ligsterkte, massa en radius. Hierdie vier parameters styg of daal saam, maar ’n vyfde parameter, die totale lewensduur van die ster, wat ook met die ander vier verband hou, varieer omgekeerd: Hoe warmer, helderder, swaarder en groter die ster is, hoe korter is die lewensduur.

Ons Son is op die hoofreeks en is 'n geeldwerg van medium grootte.

### Reuse en superreuse 
Regs bo in die diagram kom die rooireuse en superreuse voor. Hulle word rooi genoem omdat hulle ’n relatief lae effektiewe temperatuur van tipies so 3&nbsp;000 kelvin het, en reuse omdat hul radius ’n faktor 100 tot 1&nbsp;000 groter is as by ’n hoofreeksster van dieselfde temperatuur. Dié sterre is in die eindfase van hul lewensduur; hul buitelae is geweldig versprei, maar yl. Verdere massaverlies kom voor weens sterrewind.

Links bo op die hoofreeks is die bloureuse. Dit is sterre met ’n baie hoë massa, tot ’n paar dosyn keer dié van die Son. Die blou kleur is ’n gevolg van hul hoë temperatuur (tienduisende kelvin). Die hoër massa gaan gepaard met ’n nog hoër ligsterkte, wat veroorsaak dat die totale lewensduur drasties laer is as by ’n ster soos die Son.

### Witdwerge 
Onder die hoofreeks lê die witdwerge. Hulle is die eindproduk van sterre met ’n lae massa soos die Son. Die min energie wat hulle nog uitstraal, is termiese afkoeling. In dié sterre vind geen kernfusie meer plaas nie.

## Eksterne skakels 
*
Superreus

**Superreuse** is van die grootste sterre. Hulle bevind hulle heel boaan die Hertzsprung-Russell-diagram. Hulle het gewoonlik ’n bolometriese absolute helderheid van tussen -5 en -12. Die helderste superreuse word dikwels geklassifiseer as hiperreuse van tipe&nbsp;O.

Superreuse kan ’n massa van 10 tot 70 sonmassas hê en helderheid van 30&nbsp;000 tot ’n paar honderdduisend keer dié van die Son. Hulle verskil baie in grootte, gewoonlik tussen 30 en 500 of selfs meer as 1&nbsp;000 keer die grootte van die son. Omdat hulle so ’n groot massa het, het superreuse ’n relatief kort lewensduur: sowat 30&nbsp;miljoen jaar tot ’n paar honderdduisend jaar. Hulle kom gewoonlik voor in jong sterregroepe soos oop swerms, of in die arms van spiraalsterrestelsels. 

Superreuse kan van enige spektraaltipe wees, van jong blou tipe&nbsp;O tot hoogs ontwikkelde rooi tipe&nbsp;M. Rigel, die helderste ster in die sterrebeeld Jagter, is ’n tipiese blou-wit superreus, terwyl Betelgeuse en Antares rooi superreuse is.  

Die meeste tipe&nbsp;II-supernovas word vermoedelik veroorsaak deur rooi superreuse, hoewel Supernova&nbsp;1987A deur ’n blou superreus veroorsaak is. Tans is die grootste bekende superreuse (wat fisieke grootte betref en nie massa of ligsterkte nie) KY&nbsp;Cygni en Mu&nbsp;Cephei (μ&nbsp;Cephei).
Ysterhout

**Ysterhout** (*Olea capensis*) is 'n boom wat langs die kus van Suid-Afrika en in die hoëveld en Magaliesberg voorkom. Kuslangs groei die bome as bosserige struike of klein tot middelgroot bome. In immergroen woude word die boom (subspesie *O. c. macrocarpa*) egter tot 40&nbsp;m hoog. Hierdie subspesie word ook in Oos- en Wes-Afrika in Afromontane bergwoud aangetref. Die klein, welriekende blommetjies word in blompluime van ongeveer 6&nbsp;cm lank gedra. Die vrugte word tot 2&nbsp;cm lank, word pers wanneer hulle ryp is, en is eetbaar. Dit staan ook as die **basterswartysterhout**, **eerste-ysterboom**, **opregteswartysterhout**, **regteswartysterhout**, **witboekenhout**, **ysterboom** of **yzerboom** bekend. Dié spesie het drie subspesies.

## Subspesies 
Een van die drie subspesies, die *kleinysterhout* (*O. c. capensis*), is endemies aan Suid-Afrika. Op die SANBI-rooilys word aldrie as *veilig* (LC) gelys.

## Beskrywing
duimnael|links|250px|Drie blomme in die blompluim van 'n kleinysterhout. Die twee teenoorstaande meeldrade is opvallend, benewens die bolvormige stigma en vrugbeginsel.
'n Gekweekte voorbeeld van die nominaatsubspesie, *O. c. macrocarpa*, het in 'n kweekhuis by Kew 'n boomagtige stam ontwikkel, en tot 'n hoogte van agt of nege voet gegroei. Dit het etlike spreidende takke met verspreide vratte aan die growwe bas. Die jong taklote is groen en haarloos. Die blare is teenoorstaande, gesteeld, drie tot vier duim lank, leeragtig, langwerpig, geattenueer (uitgespits) aan albei punte, golwend, donkergroen bo en ligter onder, en redelik haarloos. Die blaarstele wissel van 'n halwe tot 'n driekwart duim lank, gerond in deursnit maar bolangs effe afgeplat.

Die boom se FSA nommer is 618.

## Galery 

Lêer:Giant Ironwood Tree - Olea capensis macrocarpa - Newlands Forest - Cape Town 1.jpg|'n Swartysterhout-bosreus, Nuwelandbos, Nuweland, Kaapstad
Lêer:Olea capensis Ironwood tree flowers.JPG|Bloeiwyses van die ysterhoutboom
Lêer:Olea capensis capensis tree in flower cape town.JPG|Ysterhoutboom in blom
Lêer:Olea capensis - Ironwood Tree - Cape Town 6.jpg|'n Ysterhout in 'n tuin in Kaapstad

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Algemene gids tot BOME. Keith, Paul & Meg Coates Palgrave. 2000.
Hardekool

**Hardekool** (*Combretum imberbe*) is 'n boom wat wydverspreid voorkom in die bosveld en langs riviere of droë waterweë noord van die 26° breedtegraad. Die stadiggroeiende boom wissel in grootte, van klein tot baie groot. Dit is die grootste Combretum-spesie in Suider-Afrika, en is benewens bekend om die besondere digtheid van die hout en langlewendheid.

## Kenmerke
Die kroon is relatief oop en die blaredak meer dikwels karig as geslote. Die blare is grysgroen en word aan tenger takkies met stekels aan hul eindpunte gedra. Die bas is opmerklik bleek gekleurd, soms silwergrys, en is diep gegroef in 'n blokkiespatroon wat aan slangvel herinner. Die hoë takke bly 'n imposante gesig lank nadat die boom dood is, omdat die hout baie stadig verrot. Dit is bevestig dat sommige hardekole is meer as 'n 1&nbsp;000 jaar oud word.

Die hout is uiters hard en dig soos die volksnaam "hardekool" suggereer. Die hout is van die swaarste timmerhout, maar word selde gebruik omrede dit so moeilik verwerk word. Voordat metaal beskikbaar was, is skoffellemme wel van die hout gemaak.

## Verspreiding 
Die spesie is inheems in Angola, Botswana, Eswatini, Malawi, Mosambiek, Namibië, Suid-Afrika, Tanzanië, Zambië en Zimbabwe. In Suid-Afrika kom die boom in Gauteng, KwaZulu-Natal, Limpopo, Mpumalanga en Noordwes voor.

## Galery 

Lêer:Combretum imberbe00.jpg|Ruwe baspatroon
Lêer:Combretum imberbe, loof, Steenbokpan.jpg|Grysgroen loof
Lêer:Gekerfde Portugese kruis op Letaba-Hardekool.jpg|Gekerfde Portugese kruis op 'n ou boom by Letaba, Krugerwildtuin
Lêer:Pierneef 1945 Hardkoolbome - Bosveld.jpg|Hardkoolbome – Bosveld, olie op doek, 1944

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online

## Eksterne skakels 
* 
*
Hardepeer

Die **hardepeer** (*Olinia ventosa*) is 'n boom wat voorkom in woude by lae hoogtes bo seespieël in die Oos- en Wes-Kaap, vanaf die Kaapse Skiereiland tot by Oos-Londen. Die boom groei vinnig. Die bas is liggrys, skilfer dikwels af naby die basis van die stam en onthul dan 'n pienk-oranje binnebas. Die vrug word rooi wanneer dit ryp is en is ongeveer 10&nbsp;mm in deursnee. Die naam van die boom verwys na die hardheid van die hout en nie die vrug nie. Die hout is liggeel tot grysbruin, het 'n fyn grein en egalige tekstuur.

## Galery 

Giant Olinia ventosa tree - fernwood indigenous forests Cape Town.JPG||Stam van 'n groot Hardepeer op Tafelberg

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
* Algemene gids tot BOME. Keith, Paul & Meg Coates Palgrave. 2000.
Kiaat

__NOTOC__
duimnael|links|Kiaathout

Die **kiaat** (*Pterocarpus angolensis*) is 'n bladwisselende boom wat inheems is aan boomveld suidwaarts van die ewenaar in Afrika. Dit aard in bosryke grasveld met goed gedreineerde bodem en 'n jaarlikse reënval van 500&nbsp;mm of meer. Die kenmerkende peule is 9 tot 10&nbsp;cm in deursnee en die saadkassie is met harde borselhare van tot 1,3&nbsp;cm lank bedek. Dit word hoog aangeslaan as meubelhout. Die taai bloedrooi gom is al in farmaseutiese middels en as kleursel gebruik.

Die boom se FSA-nommer is 236. Dit is 'n beskermde spesie in Suid-Afrika, en kan net met die nodige lisensie benut word.

## Verspreiding 
Die boom is inheems in Angola, Botswana, Demokratiese Republiek die Kongo, Eswatini, Malawi, Mosambiek, Namibië, Republiek die Kongo, Suid-Afrika, Tanzanië, Zambië en Zimbabwe. In Suid-Afrika word dit is KwaZulu-Natal, Mpumalanga en Limpopo aangetref.

Die kiaat is gasheerplant vir die skoenlapper *Charaxes achaemenes achaemenes*

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online

## Eksterne skakels 
*
Keurboom

Die **keurboom** (*Virgilia oroboides*) is 'n boom wat aangetref word tussen Tafelberg en die Van Stadenspas naby Port Elizabeth. Dit is 'n geronde, middelgroot boom met 'n yl loof. Die blare is saamgestel uit lang, smal blaartjies wat elk 'n fyn, haaragtige puntjie het. Die kleur wissel, van ligte pers tot 'n diep, sagte pienk. Die Keurboom is 'n besondere mooi endemiese boom. Die Keurboomsrivier en Keurboomstrand, net noord van Plettenbergbaai, is na die boom vernoem. Die boom is deel van die fynbos.

Die boom het twee subspesies:
* *Virgilia oroboides subsp. ferruginea* B.-E.van Wyk
* *Virgilia oroboides subsp. oroboides*

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Kameeldoring

Die **kameeldoring** (*Vachellia erioloba* (E.Mey.) P.J.H.Hurter) is 'n boom in die peulplantfamilie (Fabaceae). Die kameeldoring kom in Angola, Botswana, Namibië, Zambië en Zimbabwe voor en in Suid-Afrika in Gauteng, Limpopo, Mpumalanga, Noord-Kaap en Noordwes voor. Die spesies is van die belangrikste bome in woestyngebiede. Die spesie varieer in grootte, van klein doringstruike tot groot bome.

Daar is 'n woud van kameeldoringbome digby die dorp Kathu in die Noord-Kaap wat in 1995 tot natuurerfenisgebied verklaar is.

Die boom se FSA-nommer is 168.

## Naam 
Die Afrikaanse naam, *kameeldoring* verwys na kameelperde wat algemeen aan die hoë blare wat buite die bereik van kleiner diere is vreet.

Die naam *Acacia erioloba* is uit Grieks afgelei: *akis* wat "punt" of "doring" beteken, *erio* beteken "wollerig", met verwysing na die buitekant van die vrug, en *loba* beteken "lob", met verwysing na die vrug.

## Beskrywing 
Die kameeldoring is 'n immergroen tot halfbladwisselende boom wat tot 20 meter hoog word, met 'n wydgestrekte kroon. Die jong takke is in 'n opvallende sigsagpatroon.

Die bas van jong takkies is glad en rooibruin, maar is bruin tot grys en diep gegroef by ouer takke en stamme. Dorings is in pare, byna reguit, tot 60&nbsp;mm lank, gewoonlik dik en vergroei by die basis tot 'n groot miergal. Die blare is dubbelveervormig saamgestel, met 2–5&nbsp;mm in deursnee.

Bloeityd is van Julie tot September. Blomme is in 'n ronde, goudgeel, soetgeurige bloeiwyse tot 15&nbsp;mm in deursnee. Vrugte word vanaf Desember tot April gevorm en is nie-oopspringend, hard, baie breed en gekrom, tot 130x70 mm bedek met grys fluweelagtige hare, sponsagtig binne.

Hout het 'n baie dun, ligkleurige spinthout en 'n donkerrooibruin, harde, swaar (lugdroog 1&nbsp;144&nbsp;kg/m³) kernhout.

## Habitat 
Droë bosveld langs rivierbeddings waar ondergrondse water beskikbaar is en op sanderige leem en diep Kalaharisand.

## Gebruike 
Mense, voëls en diere hou van die gom wat die boom afskei. Die binnebas word afgestroop en gestamp om sterk tou van te maak. Gebrande en verpoeierde peule word gebruik om ontsteekte ore te behandel. Die geroosterde saad kan ook as plaasvervanger vir koffie dien.

## Fotogalery 

Lêer:Vachellia erioloba00.jpg|Die peule van die kameeldoring aan 'n boom naby Potgietersrus.
Lêer:Camel thorn tree seeds.jpg|Sade op die grond in Sossusvlei, Namibwoestyn.
Lêer:Vachellia erioloba01.jpg|Bas aan 'n boom naby Potgietersrus.
Lêer:Vachellia erioloba02.jpg|Die dorings is skep.
Lêer:Thorn Tree Sossusvlei Namib Desert Namibia Luca Galuzzi 2004.JPG|Kameeldoring in die Namibwoestyn.
Vachellia erioloba MHNT.BOT.2015.2.7.jpg|*Vachellia erioloba* - museumeksemplaar.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* de Winter, B. en J.B. Killick: Thorn-trees of the Lowveld. In: Lantern. Tydskrif vir Kennis en Kultuur. Jaargang 15, nr. 2, Desember 1965
* REDLIST Sanbi
* Plants of the World Online

## Eksterne skakels 
*
Platkroon

Die **platkroon** (*Albizia adianthifolia*) is 'n boomspesie in die Fabaceae familie.

Die boom se FSA-nommer is 148 en staan in Engels bekend as die *Flat crown*.

## Beskrywing 
Die boom het dikwels 'n plat kroon en kan baie groot word en die bas van die boom is giftig. Die blare is dubbelveervormig saamgestel, tot 2&nbsp;cm lank met kenmerkende reghoekige blaartjies in die veerblare. Die geelgroen blomme word in blomhofies gedra en is dikwels rooi, pienk of groen op die punte. Die peule is omtrent 10&nbsp;cm lank.

## Habitat 
Die boom is te vinde op die rande van woude, in klowe en in oop boswêreld langs kusstreke. 

## Verspreiding 
Die boom kom voor in KwaZulu-Natal asook Limpopo en Mpumalanga. Die boom is ook inheems in Angola, Benin, Burundi, Demokratiese Republiek die Kongo, Ekwatoriaal-Guinee, Eswatini, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Madagaskar, Malawi, Mosambiek, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Uganda, Zambië en Zimbabwe.

## Subspesies 
Daar is twee subspesies: 
* *Albizia adianthifolia var. adianthifolia*
* *Albizia adianthifolia var. intermedia* (De Wild. & T.Durand) Villiers

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World
* REDLIST Sanbi
Helder reus

'n **Helder reus** is 'n ster met 'n ligsterkteklas van II. Hulle lê tussen reusesterre en superreuse op die Hertzsprung-Russell-diagram. Hulle kan van enige spektraaltipe wees.

Van die bekendste helder reuse is:
*Epsilon Canis Majoris (Adhara), ’n blou-wit B-tipe
*Gamma Ursae Minoris (Pherkad), ’n wit A-tipe
*Theta Scorpii (Sargas), ’n wit F-tipe
*Beta Capricorni (Dabih), ’n geel-wit G-tipe
*Alpha Hydrae (Alphard), ’n oranje K-tipe
*Alpha Herculis (Rasalgethi), ’n rooi M-tipe